RETTENS DOM (Femte Afdeling)

27. november 2003

Forenede sager T-331/00 og T-115/01

Laurence Bories m.fl.

mod

Kommissionen for De Europæiske Fællesskaber

»Tjenestemænd — midlertidigt ansatte, som omhandlet i artikel 2, litra d), i ansættelsesvilkårene for de øvrige ansatte — meddelelse om ledig stilling vedrørende faste stillinger, som aflønnes over forsknings- og investeringsbevillingerne — afvisning af ansøgninger fra midlertidigt ansatte — tjenestens interesse — kontrakten for midlertidigt ansatte begrænset til højst tre år — tilbagekaldelse af meddelelser om ledig stilling — tjenestens interesse — magtfordrejning — erstatningskrav«

Fuldstændig gengivelse på fransk II-1479

Angående:

I sag T-331/00 en påstand om annullation af afgørelserne af 16. marts 2000 (vedrørende L. Nories), af 3. februar 2000 (vedrørende P. Chemin), af 17. marts 2000 (vedrørende L. Copes), af 17. januar 2000 (vedrørende E. Mondini) og af 16. marts 2000 (vedrørende H. Preissler), truffet af den myndighed, der er beføjet til at indgå ansættelseskontrakter, om ikke at tage sagsøgernes ansøgninger i betragtning til de ledige stillinger, der var offentliggjort i meddelelserne om ledig stilling KOM/R/5526/00 af 24. februar 2000 (vedrørende L. Bories), KOM/R/5889/99 af 21. december 1999 (vedrørende P. Chemin), KOM/R/5520/00 af 24. februar 2000 (vedrørende L. Copes), KOM/R/5863/99 af 26. november 1999 (vedrørende E. Mondini) og KOM/R/5521/00 af 24. februar 2000 (vedrørende H. Preissler), subsidiært en påstand om annullation af de nævnte meddelelser om ledig stilling, en påstand om erstatning for den skade, som sagsøgerne hævder at have lidt, og, i sag T-115/01 en påstand om annullation af afgørelserne om udnævnelse, truffet af den myndighed, der er beføjet til at indgå ansættelseskontrakter, i forbindelse med de ansættelsesprocedurer, der blev indledt ved meddelelse om ledig stilling KOM/R/5526/00 af 24. februar 2000 (vedrørende L. Bories), KOM/R/5889/99 af 21. december 1999 (vedrørende P. Chemin), KOM/R/5520/00 af 24. februar 2000 (vedrørende L. Copes), KOM/R/5863/99 af 26. november 1999 (vedrørende E. Mondini), KOM/R/5521/00 af 24. februar 2000 (vedrørende H. Preissler), KOM/R/5638/99 og KOM/R/5639/00 af 16. marts 2000 (vedrørende F. Bertolo), KOM/R/5645/00 af 20. marts 2000 (vedrørende L. Brovelli) og KOM/R/5646/00 af 20. marts 2000 (vedrørende M.G. D'Elia), en påstand om annullation af meddelelserne om ledig stilling KOM/R/5734/00 af 23. juni 2000 (vedrørende P. Chemin) og KOM/R/5735/00 (vedrørende E. Mondini) og af afgørelserne truffet i forbindelse med disse to ansættelsesprocedurer, en påstand om erstatning for den skade, som sagsøgerne hævder at have lidt.

Udfald:

I sag T-331/00 annulleres afgørelsen af 16. marts 2000 (vedrørende L. Bories), af 3. februar 2000 (vedrørende P. Chemin), af 17. marts 2000 (vedrørende L. Copes), af 17. januar 2000 (vedrørende E. Mondini) og af 16. marts 2000 (vedrørende H. Preissler) om afvisning af sagsøgernes ansøgninger. I sag T-115/01 annulleres afgørelsen af 30. maj 2000 om tilbagekaldelse af meddelelse om ledig stilling KOM/R/5526/00, hvor L. Bories havde ansøgt om at komme i betragtning ved besættelsen af stillingen, annulleres afgørelsen af 30. maj 2000 om tilbagekaldelse af meddelelse om ledig stilling KOM/R/5589/99, hvor P. Chemin havde ansøgt om at komme i betragtning ved besættelsen af stillingen. I sag T-331/00 og T-115/01: Kommissionen betaler L. Bories 11929 (elleve tusinde ni hundrede og niogtyve) EUR i erstatning for det økonomiske tab og 1 (en) EUR i godtgørelse for den ikke-økonomiske skade, der er lidt. Kommissionen betaler P. Chemin 29592 (niogtyve tusinde fem hundrede og tooghalvfems) EUR i erstatning for det økonomiske tab og 1 (en) EUR i godtgørelse for den ikke-økonomiske skade, der er lidt. Kommissionen betaler L. Copes 1 (en) EUR for den ikke-økonomiske skade, der er lidt. Kommissionen betaler E. Mondini 5000 (fem tusinde) EUR i erstatning for det økonomiske tab og 1 (en) EUR i godtgørelse for den ikke-økonomiske skade, der er lidt. Kommissionen betaler H. Preissler 11929 (elleve tusinde ni hundrede og niogtyve) EUR i erstatning for det økonomiske tab og 1 (en) EUR i godtgørelse for den ikke-økonomiske skade, der er lidt. Kommissionen betaler F. Bertolo 1 (en) EUR i godtgørelse for den ikke-økonomiske skade, der er lidt. Kommissionen betaler L. Brovelli 1 (en) EUR i godtgørelse for den ikke-økonomiske skade, der er lidt. Kommissionen betaler M.G. D'Elia 1 (en) EUR i godtgørelse for den ikke-økonomiske skade, der er lidt. I øvrigt frifindes Kommissionen i sag T-115/01. Kommissionen bærer sine egne omkostninger og betaler de omkostninger, sagsøgerne i sag T-331/00 har afholdt. Kommissionen bærer sine egne omkostninger og betaler tre fjerdedele af de omkostninger, sagsøgerne i sag T-115/01 har afholdt. Sagsøgerne i sag T-115/01 bærer en fjerdedel af deres egne omkostninger.

Sammendrag